section_heading: Početak karijere
paragraph_text: Martins je 2000. prešao iz Reggiane u juniorsku ekipu Intera za 750.000 eura. Te sezone je za svoj novi klub zabio 23 pogotka, te osvojio talijansko U-18 prvenstvo. Za seniorsku momčad debitirao je u prosincu 2002. Međutim, tek iduću sezonu doživljava pravu afirmaciju, te je svojim golovima osigurao Interu plasman u četvrtfinale Lige prvaka. Unatoč tome što je u 88 ligaških utakmica postigao 28 golova, Inter ga je u kolovozu 2006. prodao Newcastle Unitedu, jer su u klub stigla dva nova napadača, Hernan Crespo i Zlatan Ibrahimović.